
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 662 

4 Αυγούστου 1997 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠ0/ΑΡΧ/Α1/Φ13/2146/99 
Καθορισμός ζώνης Α απολύτου προστασίας, αδόμητης σε 
ολόκληρη τη νήσο Κυρά Παναγιά, Δ. Αλονήσου, Β. Σπο- 
ράδων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 (ΦΕΚ 743/Β/ 
29.11.90) «Εξαίρεση από τον περιορισμό των τριών υπο¬ 
γραφών». 

3. Τις διατάξεις του Κ.Ν. 5351/32 «Περί Αρχαιοτή¬ 
των». 

4. Τις διατάξεις του Ν. 1127/81 (ΦΕΚ 32/Α/81) «Περί 
κυρώσεως της εις Λονδίνον, την 6η ΜαΤου 1969 υπογρα- 
φείσης Ευρωπαϊκής Συμβάσεως δια την προστασίαν της 
Αρχαιολογικής Κληρονομιάς. 

5. Το Ν. 1892/90 (ΦΕΚ 101/Α/31.7.90) Κεφάλαιο ΙΔ' 
άρθρο 91 «Ρυθμίσεις αρμοδιότητας του Υπουργείου Πολι¬ 
τισμού». 

6. Την ΥΠΠΟ/ΓΝΟΣ/11536/10.3.92 (ΦΕΚ 210/Β/ 
24.3.92) «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου». 

7. Το Π.Δ. της 16.5.92 (ΦΕΚ 519/Τ.Δ728.5.92) με το 
οποίο η νήσος Κυρά Παναγιά εντάσσεται στο χαρακτηρι¬ 
σμένο Εθνικό θαλάσσιο Πάρκο Β. Σποράδων και συγκε¬ 
κριμένα στη Ζώνη Α χαρακτηρίζεται δε ως καταφύγιο 
Εποχιακής Απαγόρευσης. 

8. Την Υ.Α. 23181/12.9.69 (ΦΕΚ 653/τ.Β/6.10.69), με 
την οποία έχει χαρακτηρισθεί ως αρχαιολογικός χώρος 
«όλη η θαλάσσια περιοχή και η παραλιακή ζώνη 50 μ. του 
όρμου Γ. Πέτρου» και όλη η θαλάσσια περιοχή και η παρα¬ 
λιακή ζώνη 50 μ. του όρμου Πλανήτη. 

9. Την ΥΠΠΟ/ΑΡΧ/Α1/Φ43/2144/98/16.7.97 από¬ 
φαση - συμπληρωματική κήρυξη ολοκλήρου της νήσου 
Κυρά Παναγιάς Δήμου Αλοννήσου Β. Σποράδων και του 
περιβάλλοντος αυτήν κηρυγμένου θαλάσσιου Πάρκου Β. 
Σποράδων ως αρχαιολογικού χώρου. 

10. Τις ομόφωνες γνωμοδοτήσεις του Κεντρικού Αρ¬ 


χαιολογικού Συμβουλίου, όπως διατυπώθηκαν στις αριθμ. 
35/31.10.96, 5/18.2.97 πράξεις του, αποφασίζουμε: 

Για την αποτελεσματικότερη προστασία και ανάδειξη 
του κηρυγμένου αρχαιολογικού χώρου νήσου Κυρά Πανα¬ 
γιάς, Δήμου Αλονήσου Βορείων Σποράδων, που περιλαμ¬ 
βάνει πλήθος αρχαιοτήτων τόσο στην ξηρά όσο και στη θά¬ 
λασσα προερχομένων είτε από ναυάγια είτε από οικι¬ 
σμούς, που χρονολογούνται από την παλαιολιθική - νεολι¬ 
θική εποχή μέχρι και τα ρωμαϊκά και βυζαντινά χρόνια (αρ¬ 
χαιότατος προϊστορικός οικισμός του Αιγαίου στον Άγιο 
Πέτρο, ερείπια ιστορικών χρόνων στον όρμο Πλανήτη, ρω¬ 
μαϊκός οικισμός στη θέση Κάμπος, οικισμός και νεκροτα¬ 
φείο κλασσικών έως και ρωμαϊκών χρόνων στη θέση Τζα- 
νέτη, οχυρωμένη ακρόπολη και πόλη κλασσικών ελλην/ 
κών και ρωμαϊκών χρόνων - πιθανότατα η αρχαία Αλόνη- 
σος - στη θέση Παλαίκαστρο), καθορίζουμε το σύνολο της 
ελεγχόμενης από πλευράς αρχαιολογικού νόμου περιοχής 
ως Ζώνη Α απολύτου προστασίας αδόμητη, ολόκληρη τη 
νήσο Κυρά Παναγιά. 

Προτεινόμενες χρήσεις γης στη Ζώνη Α: 

θα απαγορεύεται οποιαδήποτε αλλοίωση του εδάφους, 
η δόμηση, καθώς και οποιαδήποτε κατασκευή (π.χ. απο¬ 
θήκες, θερμοκήπια κ.λπ.) για την οποία απαιτείται ή δεν 
απαιτείται άδεια της αρμόδιας πολεοδομικής αρχής. Η 
ζώνη αυτή θα διατηρήσει τις υφιστάμενες χρήσεις γης (γε- 
ωργοκτηνοτροφική και αλιεία). Στη γεωργική γη θα επι¬ 
τρέπονται μόνον οι ανοικτές καλλιέργειες, καθώς και τα 
απλά με δίκτυο έργα άρδευσης, σε βάθος όχι μεγαλύτερο 
των 0,30 μ. Σε όλη την έκταση του αιγιαλού και της παρα¬ 
λίας της νήσου, θα απαγορεύεται οποιοδήποτε έργο χερ¬ 
σαίο ή ενάλιο (λιμενικό, εκσκαφές, διαμορφώσεις κ.λπ.). 
θα απαγορεύονται επίσης και οι καταδύσεις χωρίς την 
έγκριση της Αρχαιολογικής Υπηρεσίας. 

Βασική προϋπόθεση για κάθε επιτρεπόμενο έργο θα 
πρέπει να έχει την προηγούμενη έγκριση της ΙΓ' Εφορείας 
Προϊστ. και Κλασ. Αρχ/των, της 7ης Εφορείας Βυζ/νών 
αρχ/των και της Εφορείας Εναλίων Αρχ/των. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 21 Ιουλίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

Λι£«Λ^ν;ης Πίοζτίρχυ» «ή 

ΚλΟίΟιιω. Αρχ Ιου ΥΠ ΠΟ. 
Τμήμα Αρχαιολογικά* Χωρ·^ν. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















